CELEX: 62008CA0533
Language: da
Date: 2010-05-04 00:00:00
Title: Sag C-533/08: Domstolens dom (Store Afdeling) af 4. maj 2010 — TNT Express Nederland BV mod AXA Versicherung AG (anmodning om præjudiciel afgørelse fra Hoge Raad der Nederlanden — Nederlandene) (Retligt samarbejde i civile og kommercielle sager — retternes kompetence og anerkendelse og fuldbyrdelse af retsafgørelser — forordning (EF) nr. 44/2001 — artikel 71 — konventioner vedrørende særlige områder indgået af medlemsstaterne — konventionen om fragtaftaler ved international godsbefordring ad landevej (CMR))

3.7.2010   
            
            
               DA
            
            
               Den Europæiske Unions Tidende
            
            
               C 179/7
            
         Domstolens dom (Store Afdeling) af 4. maj 2010 — TNT Express Nederland BV mod AXA Versicherung AG (anmodning om præjudiciel afgørelse fra Hoge Raad der Nederlanden — Nederlandene)
   (Sag C-533/08) (1)
   
   (Retligt samarbejde i civile og kommercielle sager - retternes kompetence og anerkendelse og fuldbyrdelse af retsafgørelser - forordning (EF) nr. 44/2001 - artikel 71 - konventioner vedrørende særlige områder indgået af medlemsstaterne - konventionen om fragtaftaler ved international godsbefordring ad landevej (CMR))
   2010/C 179/10
   Processprog: nederlandsk
   
      Den forelæggende ret
   
   Hoge Raad der Nederlanden
   
      Parter i hovedsagen
   
   
      Sagsøger: TNT Express Nederland BV
   
      Sagsøgt: AXA Versicherung AG
   
      Sagens genstand
   
   Anmodning om præjudiciel afgørelse — Hoge Raad der Nederlanden — fortolkning af artikel 71, stk. 1, og artikel 71, stk. 2, litra a) og b), andet afsnit, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — forholdet til konventionen om fragtaftaler ved international godsbefordring ad landevej (CMR-konventionen), undertegnet i Genève den 19. maj 1956 — litispendens — regelkollision
   
      Konklusion
   
   
               1)
            
            
               Artikel 71 i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at reglerne om retternes kompetence og om anerkendelse og fuldbyrdelse, der er fastsat i en konvention vedrørende et særligt område, såsom litispendens-reglen i artikel 31, stk. 2, i konventionen om fragtaftaler ved international godsbefordring ad landevej, undertegnet i Genève den 19. maj 1956, som ændret ved protokollen undertegnet i Genève den 5. juli 1978, og den i denne konventions artikel 31, stk. 3, angivne regel om eksigibilitet, finder anvendelse i en sag som den i hovedsagen omhandlede under forudsætning af, at de frembyder en høj grad af forudsigelighed, fremmer god retspleje og formindsker risikoen for parallelle retssager mest muligt, og at de på betingelser, der er mindst lige så gunstige som dem, der følger af forordningen, sikrer fri bevægelighed for retsafgørelser på det civil- og handelsretlige område og gensidig tillid til retsplejen inden for Unionen (favor executionis).
            
         
               2)
            
            
               Den Europæiske Unions Domstol har ikke kompetence til at fortolke artikel 31 i konventionen om fragtaftaler ved international godsbefordring ad landevej med senere ændringer.
            
         
      (1)  EUT C 44 af 21.2.2009.